KOMISSION DIREKTIIVI 93/17/ETY,

annettu 30 päivänä maaliskuuta 1993,

yhteisön perussiemenperunoiden luokittelusta sekä näihin luokkiin sovellettavista edellytyksistä ja nimityksistä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (), sellaisena kuin se on viimeksi muutettuna komission direktiivillä 93/3/ETY (), ja erityisesti sen 3 artiklan 3 kohdan,

sekä katsoo, että

direktiivin 66/403/ETY säännösten toimeenpanemiseksi ilman sisärajoja olevalla alueella, jossa tavaroiden vapaa liikkuvuus on varmistettu perustamissopimuksen määräysten mukaisesti, siemenperunoiden kaupan pitämisen osalta yhden tai useamman kyseisen direktiivin liitteessä I ja II määrättyjä toimenpiteitä tiukempia toimenpiteitä noudattavan jäsenvaltion koko alueella tai osalla sitä, olisi määritettävä yhteisön perussiemenperunoiden luokat sekä näihin luokkiin sovellettavat edellytykset ja nimitykset, ja

tässä asetuksessa säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

ON ANTANUT TÄMÄN DIREKTIIVIN:

1 artikla

1. Tässä päätöksessä määritellään yhteisön perussiemenperunoiden luokat. Näihin luokkiin hyväksyttävät siemenperunat ovat niitä, joita voidaan virallisen varmentamisen mukaisesti pitää "perussiemenperunoina" direktiivin 66/403/ETY 2 artiklan 1 kohdan A alakohdan säännösten mukaisesti ja jotka lisäksi täyttävät tämän artiklan 2 kohdassa mainitut edellytykset ja joista on todettu virallisessa tarkastuksessa, että ne täyttävät nämä edellytykset.

2. Edellä 1 kohdassa tarkoitetut edellytykset ovat seuraavat:

a) seuraavissa direktiiveissä määritellyt kasvien terveyteen liittyvät edellytykset:

neuvoston direktiivi 69/464/ETY (),

neuvoston direktiivi 69/465/ETY (),

neuvoston direktiivi 77/93/ETY (),

neuvoston direktiivi 80/665/ETY ();

b) siemenperunoiden on polveuduttava aineistosta, joka täyttää tämän direktiivin liitteessä I luetellut edellytykset ja täytettävä tämän asetuksen liitteessä II luetellut täydentävät edellytykset tai tiukemmat edellytykset.

2 artikla

1. Yhteisön perussiemenperunaluokkien nimitys on:

a) joko "ETY-luokka 1", mikäli liitteessä I luetellut, muut kuin 3.3 b kohdan, edellytykset ja liitteessä II olevan 1 kohdan edellytykset täyttyvät

tai

b) "ETY-luokka 2", mikäli liitteessä I luetellut, muut kuin 3.3 a kohdan, edellytykset ja liitteessä II olevan 2 kohdan edellytykset täyttyvät

tai

c) "ETY-luokka 3", mikäli liitteessä I luetellut, muut kuin 3.3 a kohdan, edellytykset ja liitteessä II olevan 3 kohdan edellytykset täyttyvät.

Nimitys on merkittävä direktiivin 66/403/ETY liitteessä III määrättyyn viralliseen etikettiin kohtaan "luokka".

2. Jäsenvaltioiden on ilmoitettava komissiolle, missä määrin ne soveltavat vastaavia yhteisön luokkia varmentaessaan omaa tuotantoaan.

3 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään sinä päivänä, jona neuvoston direktiiviä 91/683/ETY on alettava noudattaa (7). Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa tärkeimmät kansalliset säännökset komissiolle.

4 artikla

Tämä direktiivi on osoitettu kaikille jäsenvaltioille.

Tehty Brysselissä 30 päivänä maaliskuuta 1993.

Komission puolesta

René STEICHEN

Komission jäsen

()

() EYVL N:o L 125, 11.7.1966, s. 2320/66

() EYVL N:o L 54, 5.3.1993, s. 21

() EYVL N:o L 323, 24.12.1969, s. 1

() EYVL N:o L 323, 24.12.1969, s. 3

() EYVL N:o L 26, 31.1.1977, s. 20

() EYVL N:o L 180, 14.7.1980, s. 30

() EYVL N:o L 376, 31.12.1991, s. 29

LIITE I

EDELLYTYKSET, JOTKA SEN AINEISTON ON TÄYTETTÄVÄ, JOSTA

YHTEISÖN LUOKKIIN KUULUVAT PERUSSIEMENPERUNAT

POLVEUTUVAT

1. Käytettäessä mikrolisäysmenetelmiä, mukaan lukien meristeemitekniikka:

1.1 emomukulan on oltava vapaa seuraavista haitallisista organismeista:

a) Erwinia carotovora var. atroseptica;

b) Erwinia chrysanthemi;

c) perunan kierrelehtivirus;

d) perunan A-virus;

e) perunan M-virus;

f) perunan S-virus;

g) perunan X-virus;

h) perunan Y-virus.

Edellä mainittujen vaatimusten noudattaminen varmistetaan virallisella tarkastuksella tai virallisessa valvonnassa suoritettavalla tarkastuksella sopivien menetelmien mukaisesti;

1.2 koeputkessa lisätyn ja emomukulasta lähtöisin olevan aineiston on täytettävä edellä 1.1 kohdassa tarkoitetut edellytykset.

Pakollisen virallisen tarkastuksen tai virallisessa valvonnassa suoritettavan tarkastuksen vaatimuksia ei kuitenkaan sovelleta.

2. Käytettäessä kloonivalintamenetelmää, lähtökasvin ja siitä suoraan polveutuvien mukuloiden:

2.1 on oltava vapaita edellä 1.1 kohdassa luetelluista haitallisista organismeista. Edellä c Ph kohdan edellytysten noudattaminen varmistetaan virallisella tarkastuksella tai virallisessa valvonnassa suoritettavalla tarkastuksella sopivien menetelmien mukaisesti;

2.2 on oltava peräisin jäljempänä 3 kohdassa tarkoitetut vaatimukset täyttävältä viljelmältä.

3. Kasvit:

3.1 on kasvatettava lohkolla, jolla ei ole viljelty perunoita vähintään kolmeen vuoteen;

3.2 on eristettävä alempaan luokkaan kuuluvista kasveista riittävällä välimatkalla. Tämän vaatimuksen noudattaminen varmistetaan virallisella tarkastuksella paikalla;

3.3 tyvimädän osalta:

a) on oltava vapaat tyvimädästä mikäli ne kuuluvat "ETY-luokkaan 1"

tai

b) eivät saa sisältää enemmän kuin 0,25 prosenttia tyvimädän saastuttamia kasveja mikäli ne kuuluvat "ETY-luokkaan 2" tai "ETY-luokkaan 3".

Tämän vaatimuksen noudattaminen varmistetaan virallisella tarkastuksella paikalla;

3.4 eivät saa sisältää enemmän kuin 0,1 prosenttia kasveja, joissa näkyy virusten aiheuttamia saastunnan oireita. Tämän edellytyksen noudattaminen varmistetaan paikalla virallisella tarkastuksella, jota tarvittaessa täydennetään lehdille suoritettavilla laboratoriokokeilla sopivien menetelmien mukaisesti;

3.5 on tutkittava paikalla vähintään kahdella tarkastuksella, mikäli virallisesta paikalla tapahtuvasta tarkastuksesta on säädetty;

3.6 on lisättävä niin rajoitetusti kuin mahdollista, ottaen huomioon tuotanto-olosuhteet.

LIITE II

TÄYDENTÄVÄT EDELLYTYKSET TAI TIUKEMMAT EDELLYTYKSET

JOTKA KASVIN JA YHTEISÖN PERUSSIEMENPERUNALUOKKIEN

ERIEN ON TÄYTETTÄVÄ

1. "ETY-luokka 1"

1.1 Viljelys:

1.1.1 kasvit on kasvatettava lohkolla, jolla ei ole viljelty perunoita vähintään kolmeen vuoteen;

1.1.2 viljelyksen on oltava vailla tyvimädän saastuttamia kasveja. Tämän edellytyksen noudattaminen varmistetaan paikalla virallisella tarkastuksella;

1.1.3 viljelys ei saa sisältää enemmän kuin 0,5 prosenttia kasveja, joissa näkyy virusten aiheuttamia saastunnan oireita. Tämän edellytyksen noudattaminen varmistetaan paikalla virallisella tarkastuksella, jota tarvittaessa täydennetään lehdille suoritettavilla laboratoriokokeilla sopivien menetelmien mukaisesti;

1.1.4 viljelys on tutkittava paikalla vähintään kahdella tarkastuksella, mikäli virallisesta paikalla tapahtuvasta tarkastuksesta on säädetty;

1.1.5 kasveja on lisättävä niin rajoitetusti kuin mahdollista, ottaen huomioon tuotanto-olosuhteet.

1.2 Erät:

1.2.1 eivät saa sisältää enemmän kuin 1 painoprosenttia maata ja vieraita aineita. Tämän edellytyksen noudattaminen varmistetaan virallisella tarkastuksella;

1.2.2 eivät saa sisältää enemmän kuin 0,5 painoprosenttia kuivan tai märän mädän saastuttamia mukuloita. Tämän edellytyksen noudattaminen varmistetaan virallisella tarkastuksella.

2. "ETY-luokka 2"

Sovelletaan edellä 1 kohdassa tarkoitettuja edellytyksiä, lukuun ottamatta 1.1.2 kohtaa. Tyvimädän osalta saastuneiden kasvien määrä ei saa olla enemmän kuin 0,5 prosenttia.

3. "ETY-luokka 3"

Edellä 1 kohdassa tarkoitettuja edellytyksiä, lukuun ottamatta 1.1.2 ja 1.1.3 kohtaa, sovelletaan.

Tyvimädästä saastuneiden kasvien määrä ei saa olla enemmän kuin 1 prosentti.

Kasveja, joissa esiintyy oireita virusten aiheuttamasta saastunnasta, ei saa olla enemmän kuin 1 prosentti.